Lovćen
Lovćen je planina u Crnoj Gori, smještena u jugozapadnom dijelu Crne Gore, u centralnom dijelu planinskog lanca iznad obale Jadranskog mora od Orjena do rijeke Bojane. Godine 1952. proglašen je nacionalnim parkom. Uzdiže se iznad Boke kotorske i opjevan je u mnogim spjevovima te u crnogorskoj himni "Oj, svijetla majska zoro". Visinom se ističu dva vrha: Štirovnik (1749 m) i Jezerski vrh (1657 m). Na Jezerskom vrhu je mauzolej crnogorskog pjesnika Petra Petrovića Njegoša, gdje je i sahranjen. Na nadgrobnoj ploči uklesan je grb Crne Gore s krstom i natpis "Njegoš 1813–1851." Crnogorski knez i gospodar sahranjen je na nižem vrhu jer se on dobro vidi iz Njegoševog rodnog mjesta – Njeguši. Na planini su brojne vrtače i uvale u dva krška polja: Cetinjsko i Njeguško. Lovćen je bezvodan, a samo su Ivanova korita bogata vodom.